Arbo
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Arbo er en norsk slekt som stammer fra Ærø, Danmark; navnet er antakelig en avledning av Arøbo. Slektens første kjente mann, Povel Thomassen Arbo (død før 1699), var skolemester og rådstueskriver. Slekten kom til Norge med hans sønnesønn Peter Arbo (1689–1761), som grunnla en stor trelastforretning på Strømsø sammen med svogeren Mads Madsen Wiel.
Peter Arbo var far til sogneprest til Ramnes Christian Arbo (1726–1773) og trelasthandler og skipsreder Johannes Arbo (1729–1799); sistnevnte var far til trelasthandler og skipsreder, senere godseier i Danmark Peter Nicolai Arbo (1768–1827), som bygde lyststedet Gulskogen ved Drammen.Christian Arbo var far til kjøpmann på Strømsø og eier av Borregård i Østfold Peter Wølner Arbo (1756–1829), og dennes sønn var overlærer Christian Fredrik Arbo (1791–1868), som overtok Gulskogen. Han var far til historiemaleren Peter Nicolai Arbo (1831–1892) og legen og antropologen Carl Oscar Eugen Arbo (1837–1906). Sistnevnte var far til arkitekten Christian Fredrik Arbo (1876–1951). Les mer i Store norske leksikon genealogi Gulskogen gård